झाबुआ : असत्य पर सत्य की जीत के पर्व विजयादशमी की शाम शुक्रवार को दशहरा मैदान (कॉलेज ग्राउंड) पर 51 फीट के रावण का दहन किया गया । कालिका माता मंदिर परिसर से विजय जुलूस निकला । इसमें राम-लक्ष्मण और हनुमान का रूप धरे कलाकार शामिल रहे। जुलूस के मैदान में पहुंचते ही जय जय श्री राम और धर्म की जय हो अधर्म का नाश हो के नारों से पूरा मैदान गूँज उठा. डेढ़ घंटे से अधिक समय तक चलती आतिशबाज़ी ने पुरे शहर का माहौल रंगीन कर दिया।